b'\n_START_ARTICLE_\nSekalas turi mirti\n_START_SECTION_\nTurinys\n_START_PARAGRAPH_\nFilmo veiksmas vyksta 1943 m. nedideliame Moravijos miestelyje, kuriame savivaliauja neseniai \xc4\xaf j\xc4\xaf sugr\xc4\xaf\xc5\xbe\xc4\x99s Ivanas Sekalas. Nesantuokinis s\xc5\xabnus, paliktas t\xc4\x97vo, dirb\xc4\x99s samdiniu ir niekintas kit\xc5\xb3 gyventoj\xc5\xb3, jis dalyvavo Ispanijos pilietiniame komunist\xc5\xb3 pus\xc4\x97je, o dabar, vykstant naujam karui, t\xc4\x85 fakt\xc4\x85 kruop\xc5\xa1\xc4\x8diai slepia ir tarnauja nacistams. Jis nuolatos skund\xc5\xbeia (da\xc5\xbeniausiai melagingai) kitus gyventojus vokie\xc4\x8diams ir u\xc5\xbe tai vienas j\xc5\xb3 mir\xc5\xa1ta atsid\xc5\xabr\xc4\x99s koncentracijos stovykloje. Naudodamasis savo pad\xc4\x97timi, Sekalas prievarta atima arba pigiai superka kit\xc5\xb3 \xc5\xbeemes, o tie, kurie atsisako jam pakl\xc5\xabsti ir nusileisti, b\xc5\xabna atiduodami vokie\xc4\x8diams._NEWLINE_Nebegal\xc4\x97dami daugiau kent\xc4\x97ti, gyventojai nutaria, kad reikia bet kokiu b\xc5\xabdu atsikratyti Sekalo. Suplanuotos \xc5\xbemog\xc5\xbeudyst\xc4\x97s atlik\xc4\x97ju nusprend\xc5\xbeiama nusamdyti neseniai miestelyje pasirod\xc5\xbeius\xc4\xaf kalv\xc4\xaf Jur\xc4\x85 Baran\xc4\x85. Pastarasis slapstosi nuo gestapo ir \xe2\x80\x9egarbingi\xe2\x80\x9c miestelio \xc5\xbemon\xc4\x97s nutaria tuo pasinaudoti, kad priverst\xc5\xb3 j\xc4\xaf nu\xc5\xbeudyti \xe2\x80\x9eniek\xc5\xa1\xc4\x85\xe2\x80\x9c Sekal\xc4\x85...'